
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1002 


2 Αυγούστου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση απόφασης «Συγκρότησης Επιτροπής 

Σχεδιασμού και Ανάπτυξης Λιμένων (Β' 1274)». 1 

Τροποποίηση της 1218.38/1/98 Υπουργικής απόφα¬ 
σης «Εισαγωγή του παγκόσμιου ναυτιλιακού συ¬ 
στήματος κινδύνου και ασφαλείας (ΘΜϋδδ) στα 

εμπορικά πλοία με ελληνική σημαία» (Β' 704). 2 

Ένταξη της ειδικότητας Ηλεκτρολόγου στηνΑ7 κλάση 
συνταξιοδοτικού μισθού της Α' κατηγορίας πλοίων 3 
Σύσταση Αστικής μη Κερδοσκοπικής Εταιρείας Κοινω¬ 
νικής Φροντίδας και Ανάπτυξης Δήμου Ροδίων. 4 

Έγκριση Οργανισμού Εσωτερικής Υπηρεσίας του 
Παιδικού Σταθμού Παροικίας Δήμου Πάρου Νομού 

Κυκλάδων. 5 

Έγκριση Οργανισμού Εσωτερικής Υπηρεσίαςτου Παι¬ 
δικού Σταθμού Νάουσας Δήμου Πάρου Νομού Κυ¬ 
κλάδων . 6 


ΑΠΟΦΑΣΕΙ Σ 

Αριθ. 5214.17/03/02 (1) 


Τροποποίηση απόφασης «Συγκρότησης Επιτροπής Σχε- 
διασμού και Ανάπτυξης Λιμένων (Β' 1274)». 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Την 5214.17/02/01/3.10.2001 Απόφαση του Υπουρ¬ 
γού Εμπορικής Ναυτιλίας «Συγκρότηση Επιτροπής Σχε- 
διασμού και Ανάπτυξης Λιμένων» (Β' 1274) όπως τροπο¬ 
ποιήθηκε με την 5214.17/5/01/27.12.2001 ομοία(Β' 
1818/01 και Β'236/02). 

2. Το 25364/18.6.2002 έγγραφο ΥΠΕΣΔΔΑ, αποφασί¬ 
ζουμε: 

1. Τροποποιούμε το εδάφιο (ι) της πργ. 1 της αριθ. 
5214.17/02/01 13 . 10.2001 απόφασής μας και ορίζουμε τον 
Ιωάννη ΠΑΝΑΓΙΩΤΟΥ, Πολιτικό Μηχανικό, με βαθμό Α' ως 
τακτικό μέλος, με αναπληρώτριά του την Ιουλία ΓΡΑΜ¬ 
ΜΑΤΙΚΟΥ Πολιτικό Μηχανικό ιδίου βαθμού, σε αντικατά¬ 
σταση των ΚΟΥΤΣΟΥΡΗ Δήμητρας και ΜΑΡΚΑΚΗ Άννας, 
αντίστοιχα. 

2. Τροποποιούμε την παράγραφο 2 της αριθ. 
5214.17/02/01/3.10.2001 απόφασής μας και ορίζουμε 


Γραμματέα της Επιτροπής Σχεδιασμού και Ανάπτυξης Λι¬ 
μένων τον Υποπλοίαρχο Λ.Σ. ΚΩΛΕΤΣΗ Νικόλαο με ανα¬ 
πληρωτή του τον Ανθυποπλοίαρχο Λ.Σ. ΓΕΩΡΓΙΟΥ Δημή- 
τριο σε αντικατάσταση των ΓΚΩΝΙΑ Κωνσταντίνου και ΚΩ¬ 
ΛΕΤΣΗ Νικολάου αντίστοιχα. 

3. Κατά τα λοιπά ισχύει η 5214.17/02/01/3.10.2001 από¬ 
φαση, όπως αυτή τροποποιήθηκε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 17 Ιουλίου 2002 

Ο ΥΠΟΥΡΓΟΣ 

ΓΙΩΡΓΟΣ ΑΝΩΜΕΡΙΤΗΣ 
-♦- 

Αριθ. 4113.163/01/2002 (2) 

Τροποποίηση της 1218.38/1/98 Υπουργικής απόφασης 
«Εισαγωγή του παγκόσμιου ναυτιλιακού συστήματος 
κινδύνου και ασφαλείας (ΘΜΩδδ) στα εμπορικά πλοία 
με ελληνική σημαία» (Β' 704). 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις της παραγράφου 1 του άρθρου 2 του Ν. 
2013/92 «Αποδοχή τροποποιήσεων του Κεφαλαίου I του 
Παραρτήματος της Διεθνούς Σύμβασης "περί ασφαλείας 
της ανθρώπινης ζωής εν θαλάσση, 1974 (ΠΑΑΖΕΘ)" και 
άλλες σχετικές διατάξεις» (Α 28). 

2. Τις διατάξεις της Υ.Α. αριθμ. 1218.38/25.6.1998 (Β' 
704/10-7-98) «Εισαγωγή του παγκόσμιου ναυτιλιακού συ¬ 
στήματος κινδύνου και ασφαλείας (ΘΜϋδδ) στα εμπορι¬ 
κά πλοία με ελληνική σημαία» όπως τροποποιήθηκε με τις 
Υ.Α. 4113.140/01/2001 (Β' 534/9.5.2001) και την Υ.Α. 
4113.148/04/2001 (Β' 1565/23.11.2001). 

3. Τις διατάξεις του άρθρου 9 του Π.Δ. 362/84 «Κανονι¬ 
σμός τηλεπικοινωνιών των Ελληνικών εμπορικών πλοίων» 
(Α' 124) όπως τροποποιήθηκε με το άρθρο 5 του Π.Δ. 
28/2000 (Α' 22). 

4. Τις διατάξεις του άρθρου 31 του Π.Δ. 242/99 «Οργα¬ 
νισμός Υπουργείου Εμπορικής Ναυτιλίας» (Α' 201), όπως 
αυτό αναριθμήθηκε με το Π.Δ. 320/2001 (Α' 217). 

5. Τις διατάξεις του Π.Δ. 39/2001 «Καθιέρωση μίας δια¬ 
δικασίας πληροφόρησης στον τομέα των τεχνικών προ¬ 
τύπων και προδιαγραφών και των κανόνων σχετικά με τις 
υπηρεσίες της κοινωνίας των πληροφοριών σε συμμόρ- 

φωση προς τις οδηγίες 98/34/ΕΚ και 98/48/ΕΚ» (Α' 28) και 
του άρθρου 3 του Π.Δ. 206/87 (Α'94). 

6. Τις διατάξεις του άρθρου 29Ατου Ν. 1558/85 «Κυβέρ¬ 
νηση και κυβερνητικά όργανα» (Α' 137), που προστέθηκε 
με το άρθρο 27 του Ν. 2081/92 (Α' 154), όπως αντικατα- 
στάθηκε με το άρθρο 1 παρ. 2α του Ν. 2469/1997 (Α'38). 

7. Το γεγονός ότι η ακρόαση από χειριστή στον δίαυλο 
16 του \/ΗΡ μέσω δικτύου του ΟΛΥΜΠΙΑ ΡΑΔΙΟ θα συνε¬ 
χίσει έως την 1.2.2005. 

8. Το γεγονός ότι ο εξοπλισμός των πλοίων που έχουν 
ήδη συμμορφωθεί με την Υ.Α. αριθμ. 1218.38/25.6.1998 
(Β' 704/10.7.98) και φέρουν συσκευές νΗΡ/ϋδΟ παρέχει 
και την δυνατότητα ακρόασης και εκπομπής στον δίαυλο 
ΙδτουνΗΡ. 

9. Το γεγονός ότι σύμφωνα με το άρθρο 14.1 της Υ.Α. 
1218.38/1/98 (Β 704) μέχρι την 1.2.2005 κάθε πλοίο πρέ¬ 
πει κατά τη διάρκεια του ταξιδιού να τηρεί συνεχή φυλα¬ 
κή ακρόασης στο δίαυλο 16του \/ΗΡ. 

10. Τη σκοπιμότητα αποφυγής παράλληλης λειτουρ¬ 
γίας των δύο συστημάτων (χειροκίνητο και ΟΜϋδδ) για 
μεγάλο χρονικό διάστημα. 

11. Την ανάγκη να δοθεί ικανός χρόνος για την απρό¬ 
σκοπτη εκπαίδευση καιπιστοποίησητου προσωπικούτων 
πλοίων που έχουν ήδη συμμορφωθεί ή πρόκειται να συμ¬ 
μορφωθούν με την Υ. Α. αριθμ. 1218.38/25.6.1998 (Β' 
704/10.7.98). 

12. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Στο Άρθρο 2 της Υ.Α. 1218.38/1/98 (Β' 704), όπως τρο¬ 
ποποιήθηκε, προστίθεται νέα παράγραφος 5 ως εξής: 

«5. Ειδικότερα για τα υπάρχοντα αλιευτικά πλοία ολικού 
μήκους 10 μ. μέχρι 12 μ., σε ότι αφορά τον τηλεπικοινω¬ 
νιακό εξοπλισμό τους θα εφαρμόζονται οι εκάστοτε απαι¬ 
τήσεις του Γενικού Κανονισμού Λιμένα για τα επαγγελμα¬ 
τικά αλιευτικά σκάφη, όπως ισχύει κάθε φορά.» 

Άρθρο 2 

Στο Άρθρο 14της Υ.Α. 1218.38/1/98 (Β'704), όπωςτρο- 
ποποιήθηκε, προστίθεται νέα παράγραφος 3 ως εξής: 

«3.0 Υπουργός Εμπορικής Ναυτιλίας μπορεί να παρα¬ 
τείνει την προθεσμία συμμόρφωσης με τις απαιτήσεις της 
παραγράφου 1 (β) του άρθρου 2 της απόφασης αυτής σε 
μεμονωμένα πλοία ή κατηγορίες πλοίων μέχρι και την 1η 
Φεβρουάριου 2005 εφόσον τούτο κριθεί αναγκαίο και λο¬ 
γικό και πληρούνται οι ακόλουθες προϋποθέσεις: 

α) το πλοίο φέρει εγκατάσταση εξοπλισμού ραδιοτηλε¬ 
φωνίας νΗΡ που προβλέπεται στο Π.Δ. 362/84 για σκο¬ 
πούς διεξαγωγής τηλεπικοινωνιών κινδύνου και ασφαλεί¬ 
ας στο δίαυλο 16Λ/ΗΡ και, 

β) το πλοίο εκτελεί πλόες κατά την διάρκεια των οποίων 
παραμένει συνεχώς μέσα στην κάλυψη παράκτιου σταθ¬ 
μού νΗΡ ο οποίος τηρεί συνεχή ακρόαση στο δίαυλο 
16/νΗΡ για σκοπούς κινδύνου και ασφαλείας.» 

Άρθρο 3 

Η ισχύς της παρούσας αρχίζει από την δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 27 Μαρτίου 2002 

Ο ΥΠΟΥΡΓΟΣ 

ΓΙΩΡΓΟΣ ΑΝΩΜΕΡΙΤΗΣ 


Αριθ. 5411.1/38/02 (3) 

Ένταξη της ειδικότητας Ηλεκτρολόγου στην Α7 κλάση 
συνταξιοδοτικού μισθού της Α' κατηγορίας πλοίων. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 16 παρ. 1, 2 και 4 του ΚΝ 
792/1978 «Περί κωδικοποιήσεως εις ενιαίο κείμενο νόμου 
των περί Ναυτικού Απομαχικού Ταμείου κειμένων διατά¬ 
ξεων» (Α'220). 

2. Τις διατάξεις του άρθρου 1 του ΠΔ 437/86 (Α'214) 

3. Την γνώμη του ΔΣ/ΝΑΤ που διατυπώθηκε στα πρακτι¬ 
κά της 9ης/30.4.2002 συνεδρίασής του. 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

1. Εντάσσουμε την ειδικότητα του ηλεκτρολόγου της 
Αβ κατηγορίας πλοίων στο συνταξιοδοτικό μισθό του Μη¬ 
χανικού Γ ήτοι στην Α7 κλάση συνταξιοδοτικού μισθού 
της Α' κατηγορίας πλοίων του πίνακα III του άρθρου 16 
του ΚΝ 792/78, προς υπολογισμό της απονεμητέας πα¬ 
ροχής. 

2. Η απόφαση αυτή να δημοσιευθεί στην Εφημερίδατης 
Κυβερνήσεως και ισχύει από τη δημοσίευσή της. 

Πειραιάς, 18 Ιουλίου 2002 

Ο ΥΠΟΥΡΓΟΣ 

ΓΙΩΡΓΟΣ ΑΝΩΜΕΡΙΤΗΣ 
-Φ- 

Αριθ. 13850 (4) 

Σύσταση Αστικής μη Κερδοσκοπικής Εταιρείας Κοινωνι¬ 
κής Φροντίδας και Ανάπτυξης Δήμου Ροδίων. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξειςτου Ν. 2539/97 και του Ν. 2503/97. 

2. Του άρθρου 1 του Ν. 2647/98. 

3. Τα άρθρα 277 - 284του Π.Δ. 410/95 (ΔΚΚ). 

4. Την4699/Β729-8-97 (ΦΕΚ891/τ.Β'/9.10.97) απόφαση 
Γενικού Γραμματέα Περιφέρειας Νοτίου Αιγαίου «Περί 
μεταβίβασης δικαιώματος υπογραφής στους Προϊσταμέ¬ 
νους Δ/νσεων καιΤμημάτωντης Γενικής Δ/νσηςτης Περι¬ 
φέρειας στο Νομό Δωδ/σου». 

5. Την οικονομοτεχνική μελέτη. 

6. Την 586/2001 απόφαση του Δημοτικού Συμβουλίου 
Ροδίων, αποφασίζουμε: 

Εγκρίνουμε τη σύσταση Αστικής μη Κερδοσκοπικής 
Εταιρείας Κοινωνικής Φροντίδας και Ανάπτυξης Δήμου 
Ροδίων της οποίας το όνομα, ο σκοπός, η διοίκηση και οι 
πόροι του ορίζονται μετά παρακάτω άρθρα: 

Άρθρο 1 

ΣΥΣΤΑΣΗ 

Στη Ρόδο σήμερα 16.1.2002. 

1. Ο Δήμος Ροδίων 

2. Ο Δημοτικός Οργανισμός Πρόνοιας του Δήμου Ρο¬ 
δίων (ΔΟΠ), ο οποίος νομίμως εκπροσωπείται από τους: 

α) Μανώλη Γλυνό, Αντιδήμαρχο Ροδίων, Πρόεδρο του 
Δημοτικού Οργανισμού Πρόνοιας Δήμου Ροδίων. 

β) Ιωάννη Τσιγάρο, Πρόεδρο του Δημοτικού Συμβουλί¬ 
ου του Δήμου Ροδίων και μέλος του Δ.Σ. του Δημοτικού 
Οργανισμού Πρόνοιας Δήμου Ροδίων. 

γ) Δημήτρη Τσοποτό, μέλοςτου Δ.Σ. του Δημοτικού Ορ¬ 
γανισμού Πρόνοιας Δήμου Ροδίων, 
με αναπληρωτές τους: 

α) Γεώργιο Κελάκιο, μέλοςτου Δ.Σ. του Δημοτικού Ορ¬ 
γανισμού Πρόνοιας Δήμου Ροδίων. 

β) Καλλιόπη Δουλαπτσή, μέλος του Δ.Σ. του Δημοτικού 
Οργανισμού Πρόνοιας Δήμου Ροδίων. 

γ) Τσαμπίκα Στεργάκη, μέλος του Δ.Σ. του Δημοτικού 
Οργανισμού Πρόνοιας Δήμου Ροδίων. 

3. Το Κέντρο Ανοικτής Προστασίας Ηλικιωμένων, Δή¬ 
μου Ροδίων (ΚΑΠΗ) το οποίο εκπροσωπείται νομίμως από 
τους: 

α) Γιώργο Συμεωνίδη, Πρόεδρο του Κέντρου Ανοικτής 
Προστασίας Ηλικιωμένων, Δημοτικό Σύμβουλο του Δή¬ 
μου Ροδίων. 

β) Ευαγγελία Τρίππη - Χριστοφάκη, Δημοτική Σύμβου¬ 
λος του Δήμου Ροδίων και μέλος του Δ.Σ. του ΚΑΠΗ Δή¬ 
μου Ροδίων, 
με αναπληρωτές τους: 

α) Νικόλαο Χατζηνικήτα, μέλος του Δ.Σ. του ΚΑΠΗ Δή¬ 
μου Ροδίων. 

β) Χαρίκλεια Μαλωϊνα, μέλος του Δ.Σ. του ΚΑΠΗ Δήμου 
Ροδίων. 

4. Η ΡΟΔΩΝ Α.Ε η οποία νομίμως εκπροσωπείται από 
τους: 

α) Λη Μηναϊδη, Πρόεδρο της ΡΟΔΩΝ Α.Ε. και Δημοτική 
Σύμβουλος του Δήμου Ροδίων, 
β) Ίνγκριντ Ιωαννίδη, μέλοςτου Δ.Σ. της ΡΟΔΩΝ Α.Ε. 
με αναπληρωτές τους: 

α) Χαράλαμπο Παλογιαννίδη, μέλος του Δ.Σ. της ΡΟ¬ 
ΔΩΝ Α.Ε. 

β) Κώστα Τσολακίδη, μέλος του Δ.Σ. της ΡΟΔΩΝ Α.Ε. 
συμφωνούν και συναποδέχονται την ίδρυση και λει¬ 
τουργία της Αστικής μη Κερδοσκοπικής Εταιρείας Κοινω¬ 
νικής Φροντίδας και Κοινοτικής Ανάπτυξηςτου Δήμου Ρο¬ 
δίων. 

Άρθρο 2 
ΕΔΡΑ 

Έδρα ορίζεται η πόλη της Ρόδου, οδός Ερυθρού Σταυ¬ 
ρού αρ. 6Τ.Κ. 85100. 

Η διεύθυνση αυτή μπορεί να αλλάζει χωρίς να απαιτεί¬ 
ται τροποποίηση του καταστατικού, με ομόφωνη απόφα¬ 
ση του Δ.Σ. της εταιρείας. 

Άρθρο 3 

ΣΚΟΠΟΣ 

Σκοπός της Εταιρείας είναι: 

• Ο σχεδιασμός, η εφαρμογή και η διαχείριση υπηρε¬ 
σιών, προγραμμάτων και δράσεων Κοινοτικής Ανάπτυ¬ 
ξης, Κοινωνικής Φροντίδας, Πρόληψης, Προαγωγής της 
Υγείας και αποκατάστασης ατόμων και ομάδων της πό¬ 
λης της Ρόδου ώστε να εξασφαλίζονται οι προϋποθέσεις 
ισότιμης συμμετοχής τους στην κοινωνική και οικονομική 
ζωή του τόπου. 

Ειδικότερα η Εταιρεία θα προωθήσει: 

• Τον σχεδίασμά παρεμβάσεων σε θέματα ποιότητος 
ζωής των Δημοτών. 

• Την ανάπτυξη του εθελοντισμού και την ευαισθητο- 
ποίηση και κινητοποίηση της τοπικής κοινωνίας. 

• Την προώθηση της συνεργασίας και της συμμετοχής 
με όλους τους πολίτες και τους κοινωνικούς, επιστημονι¬ 
κούς και επαγγελματικούς φορείς της πόλης καθώς και 
άλλους ΟΤΑ και βαθμίδες Αυτοδιοίκησης για τον σχεδία¬ 


σμά και την υλοποίηση προγραμμάτων Κοινωνικής Φρο¬ 
ντίδας. 

• Την δημιουργία βάσης δεδομένων και τεκμηρίωσης. 

• Την βελτίωση των υπαρχουσών δομών που ήδη παρέ¬ 
χουν υπηρεσίες Κοινωνικής Φροντίδας και Ανάπτυξης κα¬ 
θώς και Προαγωγής της Υγείας, στα πλαίσια της κοινωνι¬ 
κής πολιτικής του Δήμου Ροδίων. 

• Την υποστήριξη και ανάπτυξη του ανθρώπινου δυνα¬ 
μικού καθώς και την επαρκή στελέχωση των νέων δρα¬ 
στηριοτήτων με εξειδικευμένο επιστημονικό προσωπικό, 
με στόχο την αναβάθμιση των παρεχομένων υπηρεσιών 
και την προώθηση της επιστημονικής έρευνας. 

Για την επίτευξη των σκοπών η εταιρεία μπορεί να ανα¬ 
λαμβάνει την υλοποίηση Κοινοτικών Προγραμμάτων και 
Πρωτοβουλιών, να συνεργάζεται και να συμμετέχει σε το¬ 
πικό, εθνικό ή διακρατικό επίπεδο σε προτάσεις για την 
χρηματοδοτική ή άλλης μορφής υποστήριξη των προ¬ 
γραμμάτων της, με στόχο την αντιμετώπιση και άρση των 
αιτίων του κοινωνικού αποκλεισμού και την εν γένει κοι¬ 
νωνική ανάπτυξη των Δημοτών. 

Άρθρο 4 

ΔΙΑΡΚΕΙΑ 

Η διάρκεια της εταιρείας είναι 10 ετής χρόνου. 

Άρθρο 5 
ΜΕΛΗ 

Μέλη της Αστικής μη Κερδοσκοπικής Εταιρείας Κοινο¬ 
τικής Ανάπτυξης και Κοινωνικής Φροντίδας, είναι οι φο¬ 
ρείς που αναφέρονται στο άρθρο 1 του παρόντος. Ειδι¬ 
κότερα, 

α) Κάθε φορέας -εταίρος είναι υποχρεωμένος δια των 
εκπροσώπων του να συμβάλει δημιουργικά στους σκο¬ 
πούς της Εταιρείας, να διαθέτει την εμπειρία και την εξει- 
δίκευση των συνεργατών και υπαλλήλων του στα προ¬ 
γράμματα της εταιρείας, να ενημερώνει τα μέλη του φο¬ 
ρέα που εκπροσωπεί, να υποβάλει προτάσεις για επί 
μέρους δραστηριότητες που να ανταποκρίνονται στις 
ανάγκες της τοπικής κοινωνίας και των Δημοτών και να 
συμμετέχει στις εκδηλώσεις και λοιπές κοινές δράσεις. 

β) Κάθε φορέας - εταίρος υποχρεούται να καταβάλει 
ετήσια εισφορά στην εταιρεία. Η εισφορά αυτή είναι ανά¬ 
λογη με τον ετήσιο προϋπολογισμό λειτουργικών δαπα¬ 
νών της εταιρείας ο οποίος συντάσσεται και εξειδικεύεται 
κάθε Νοέμβριο, βάσει του δεκαετούς προϋπολογισμού 
που αποτελεί μέρος του παρόντος και ψηφίζεται από το 
Δ.Σ. της εταιρείας το πρώτο δεκαπενθήμερο του Δεκεμ¬ 
βρίου. Η εισφορά θα αφορά αποκλειστικά και μόνο είτε σε 
κάλυψη διαφορών λειτουργικών εξόδων, είτε σε αύξηση 
του κεφαλαίου της εταιρείας (εγκ. 15432/27.7.2000 
Υ.Π.Ε.Σ.Δ.Δ.Α.) 

γ) Κάθε φορέας -εταίρος, είναι υπεύθυνος για τους εκ¬ 
προσώπους του (τακτικό και αναπληρωτή) στην Εταιρεία. 
Για κάθε αλλαγή εκπροσώπου, οι φορείς- εταίροι συ¬ 
ντάσσουν και καταθέτουν στον γραμματέα της Εταιρείας 
το σχετικό νομιμοποιητικό έγγραφο. 

Άρθρο 6 

ΔΙΟΙΚΗΤΙΚΟ ΣΥΜΒΟΥΛΙΟ 

Η εταιρεία διοικείται από επταμελές Διοικητικό Συμβού¬ 
λιο το οποίο ενεργεί συλλογικά. Οι εκπρόσωποι των φο¬ 
ρέων -μελών της εταιρείας είναι αιρετά ή λαϊκά μέλη των 
Δ.Σ. των φορέων τους και προέρχονται οι τρεις (3) από το 
Δ.Σ. του ΔΟΠ του Δήμου Ροδίων, οι δύο (2) από το Δ.Σ. 

του ΚΑΠΗ και οι δύο (2) απότοΔ.Σ.της ΡΟΔΩΝ Α.Ε. Ο Δή¬ 
μος Ροδίων εκπροσωπείται νομίμως από τον εκάστοτε 
Πρόεδρο του ΔΟΠ. 

Το Δ.Σ συγκροτείται σε σώμα. Πρόεδρος της Εταιρείας 
ορίζεται να είναι ο εκάστοτε Πρόεδρος του Δημοτικού 
Οργανισμού Πρόνοιας του Δήμου Ροδίων, Αντιπρόε¬ 
δρος, ο Πρόεδρος του ΚΑΠΗ και Γραμματέας, ο Πρόε¬ 
δρος της ΡΟΔΩΝ Α.Ε. Μεταξύ των μελών ορίζεται ο Τα¬ 
μίας. 

Άρθρο 7 

ΘΗΤΕΙΑ 

Η θητεία του Δ.Σ. ορίζεται διετής. 

Άρθρο 8 

ΑΡΜΟΔΙΟΤΗΤΕΣ - ΔΙΟΙΚΗΣΗ - 
ΕΚΠΡΟΣΩΠΗΣΗ-ΠΡΟΣΩΠΙΚΟ 

1) Το Δ.Σ. εκπροσωπεί την Εταιρεία και έχει την ευθύνη 
για τα διοικητικά και διαχειριστικά ζητήματα. Μπορεί ειδι¬ 
κότερα να υπογράφει συμφωνίες και προγραμματικές 
συμβάσεις με άλλους αναγνωρισμένους Οργανισμούς 
και φορείς. Οι αποφάσεις του Δ.Σ. και οι διαδικασίες δια¬ 
χείρισης πρέπει να είναι συμβατές με τους στόχους της 
εταιρείας, να κινούνται στο πλαίσιο αρχών του παρόντος 
καταστατικού και να εξυπηρετούν ευθέως τους σκοπούς 
της Εταιρείας. 

2) Το Δ.Σ. συνεδριάζει τακτικά μια φορά το μήνα, μετά 
από πρόσκληση του Προέδρου. Εκτάκτως συγκαλείταιτο 
Δ.Σ. οποτεδήποτε, εφόσον συντρέχει σπουδαίος λόγος 
μετά από πρόσκληση του Προέδρου. Ο Πρόεδρος υπο- 
χρεούται να συγκαλέσει σε έκτακτη συνεδρίαση εφόσον 
αυτό ζητηθεί από τρία μέλη του Δ.Σ. Σε περίπτωση κωλύ¬ 
ματος ή απουσίας του Προέδρου το Δ.Σ. συγκαλείται σε 
κάθε περίπτωση από τον Αντιπρόεδρο. 

3) Ο Πρόεδρος εκπροσωπεί την εταιρεία έναντι παντός 
τρίτου, φυσικού ή νομικού προσώπου στην Ελλάδα και 
στο εξωτερικό, διευθύνει τις συνεδριάσεις και συντονίζει 
τη λειτουργία του Δ.Σ., επιλύει κάθε επείγον λειτουργικό 
και διαχειριστικό ζήτημα και γενικά ενεργεί κάθε πράξη 
που αποσκοπεί στην αποτελεσματικότερη λειτουργία της 
εταιρείας και στην επίτευξη των σκοπών της. 

4) Ο Αντιπρόεδρος αναπληρώνει τον Πρόεδρο, όταν ο 
τελευταίος κωλύεται ή απουσιάζει. 

5) Ο Γραμματέας φροντίζει για την τήρηση των πρακτι¬ 
κών των συνεδριάσεων και επιμελείται για την ορθή διεκ¬ 
περαίωση της αλληλογραφίας και την ενημέρωση του αρ¬ 
χείου της Εταιρείας, συνυπογράφει μαζί μετον Πρόεδρο, 
κάθε εξερχόμενο έγγραφο και φυλάσσειτη σφραγίδατης 
εταιρείας. Τον Γραμματέα κωλυόμενο αντικαθιστά ένας 
από τους συμβούλους που ορίζεται από το Δ.Σ. 

6) Ο Ταμίας επιτηρεί τηντήρηση των λογιστικών βιβλίων 
φροντίζει για την είσπραξη των εισφορών των μελών, κα¬ 
θώς και των διαφόρων εσόδων της Εταιρείας, ενεργεί 
όλες τις πληρωμές με διπλότυπες αποδείξεις και εντάλ¬ 
ματα πληρωμών, προσυπογράφει μαζί με τον Πρόεδρο 
τις εντολές για την εκτέλεση κάθε δαπάνης η οποία έχει 
εγκριθεί από το Δ.Σ. συντάσσει καταστάσεις της ταμεια¬ 
κής κίνησης καιτις υποβάλλει στο Δ.Σ. στο τέλος κάθε τρι¬ 
μηνίας, υποχρεώνεται να καταθέτει στην Τράπεζα στο 
όνομα της εταιρείας τα εισπραττόμενα χρήματα με εξαί¬ 
ρεση ενός ποσού το οποίο καθορίζεται από το Δ.Σ. για τις 
προβλεπόμενες τρέχουσες ανάγκες, μαζί με τον Πρόε¬ 
δρο αναλαμβάνει μετά από απόφαση του Δ.Σ. όλες τις 
υπάρχουσες καταθέσεις, θέτει στην διάθεση του Δ.Σ. για 


έλεγχο το ταμείο, όσες φορές αυτό κριθεί αναγκαίο και 
ζητηθεί έστω και από ένα μέλος του Δ.Σ. 

Τον ταμία απάντα ή κωλυόμενο αντικαθιστά ένας από 
τους συμβούλους που ορίζει το Δ.Σ. 

Τα υπόλοιπα μέλη του Διοικητικού Συμβουλίου επικου¬ 
ρούν κατά περίπτωση τα παραπάνω μέλη και με απόφαση 
του Δ.Σ. αναλαμβάνουν επί μέρους καθήκοντα και ευθύ¬ 
νες. 

Το Δ.Σ. είναι υπεύθυνο για την πρόσληψη και απόλυση 
του επιστημονικού, διοικητικού και βοηθητικού προσωπι¬ 
κού, σύμφωνα με τις προϋποθέσεις και τους όρους της 
σχετικής νομοθεσίας. 

Το Δ.Σ. δύναται να συμφωνήσει την συνεργασία, ή την 
εθελοντική συνδρομή τρίτων ή να αναθέσει σε αυτούς την 
εθελοντική ή την επ' αμοιβή πραγματοποίηση μελετών, 
ερευνών και εργασιών. Τέτοιοι συνεργάτες εκτός από 
άτομα νοούνται και εξειδικευμένοι φορείς ή καθ’ ύλη αρ¬ 
μόδιοι φορείς, του δημοσίου ή του ευρύτερου δημοσίου 
τομέα ή και του ιδιωτικού τομέα. 

Η Εταιρεία διαθέτει από την ίδρυσή της το απαραίτητο 
προσωπικό για την διαχειριστική και λειτουργική υποστή¬ 
ριξη των σκοπών της, καθώς και τον απαραίτητο προς 
τούτο εξοπλισμό. 

Η Εταιρεία μπορεί να απασχολεί ειδικούς επιστήμονες 
ή άλλο εξειδικευμένο προσωπικό σύμφωνα με τις ανά¬ 
γκες της και να συγκροτεί δίκτυο εθελοντών προς εξυπη¬ 
ρέτηση των σκοπών της. Το Δ.Σ. με απόφαση του προκη¬ 
ρύσσει τις θέσεις περιγράφοντας ακριβώς τις ειδικότη¬ 
τες το περιεχόμενο, τους όρους και τον χρόνο εργασίας, 
τα τυπικά και ουσιαστικά προσόντα, την εμπειρία και την 
προϋπηρεσία. 

Το Δ.Σ. είναι αρμόδιο για τη σύνταξη εσωτερικού κανο¬ 
νισμού λειτουργίας της Εταιρείας. Ο κανονισμός αυτός 
ρυθμίζει την οργάνωση και την κατανομή των αρμοδιοτή¬ 
των των στελεχών της εταιρείας, την λειτουργία του επι¬ 
στημονικού προσωπικού με τη μορφή επιστημονικής επι¬ 
τροπής μέσα στα πλαίσια του παρόντος και διευκρινίζει 
κάθε θέμα εσωτερικής λειτουργίας. Η τροποποίηση, 
διόρθωση, ερμηνεία ή συμπλήρωση του κανονισμού επι¬ 
τρέπεται πάντοτε με απόφαση του Δ.Σ. 

Στον κανονισμό λειτουργίας και ανάλογα με τις ανάγκες 
και το χρονοδιάγραμμα εφαρμογής των Προγραμμάτων 
ορίζεται και ο αριθμός των στελεχών και του εξειδικευμέ- 
νου προσωπικού που είναι απαραίτητο, καθώς επίσης και 
του υπόλοιπου προσωπικού (γραμματειακή, διαχειριστι¬ 
κή υποστήριξη κ.λπ). 

Άρθρο 9 

ΑΠΟΧΩΡΗΣΗ ΜΕΛΟΥΣ 

α) Κάθε φορέας- εταίρος έχει δικαίωμα να αποχωρήσει 
από την Εταιρεία, δηλώνοντας γραπτώςτην σχετική από- 
φασήτου. Η εταιρεία συνεχίζει την λειτουργίατης μεταξύ 
των άλλων εταίρων. 

Άρθρο 10 

ΟΙΚΟΝΟΜΙΚΗ ΚΑΤΑΣΤΑΣΗ 

α) Η περιουσία της Εταιρείας αποτελείται από τις ει¬ 
σφορές των μελών της για τις λειτουργικές δαπάνες, τις 
δωρεές καιτις κάθε είδους επιχορηγήσεις καθώς και από 
τα αποκτηθέντα από την λειτουργία της περιουσιακά 
στοιχεία. 

β) Η Εταιρεία δεν είναι κερδοσκοπική και ως εκ τούτου 
δεν επιτρέπεται προς τα μέλη της διανομή κερδών κατά 
την λειτουργία της ή κατά την διάλυσή της. 

γ) Τα μέλη της Εταιρείας σε περίπτωση εξόδου από αυ¬ 
τήν, για οποιοδήποτε λόγο, δεν έχουν κανένα δικαίωμα 
επί της εν γένει περιουσία της, καθώς και επί των εισφο¬ 
ρών που μέχρι τότε κατέβαλαν. 

δ) Κεφάλαιο της Εταιρείας ορίζεται το ποσό των 
100.000δρχ. το ποσό αυτό αναλογεί στους εταίρους ως 
εξής: Δήμος Ροδίων 1000 δρχ., Δημοτικός Οργανισμός 
Πρόνοιας 39.000 δρχ. ΚΑΠΗ 30.000δρχ. ΡΟΔΩΝ Α.Ε. 
30.000 δρχ. 

Άρθρο 11 
ΕΚΚΑΘΑΡΙΣΗ 

α) Εταιρεία, όταν λήξει η διάρκειά της τελεί αυτοδικαί¬ 
ως υπό εκκαθάριση. Χρέη εκκαθαριστή τελείτο Δ.Σ. 

β) Η μετά την εκκαθάριση εν γένει περιουσία της Εται¬ 
ρείας θα μεταβιβάζεται σε φορέα με αντίστοιχές δραστη¬ 
ριότητες που θα ορίσουν με ομόφωνη απόφασή τους τα 
μέλη του Δ.Σ. 

γ) Κάθε οικονομική δραστηριότητα της Εταιρείας κατά 
την διάρκεια της λειτουργίας της και κατά την εκκαθάρι¬ 
ση τελεί υπό τον έλεγχο λογιστή, ο οποίος διορίζεται με 
απόφαση του Δ.Σ. όπου ορίζεται και η αμοιβή του. Ο ελε¬ 
γκτής δεν μπορεί να έχει λειτουργική ή υπηρεσιακή σχέ¬ 
ση με την Εταιρεία. 

δ) Ο ελεγκτής υποβάλλει σε έλεγχο όλη την οικονομική 
δραστηριότητα της εταιρείας και τα σχετικά έγγραφα και 
συντάσσει εκθέσεις οι οποίες κοινοποιούνται προς τους 
εκπροσώπους των φορέων - μελών της εταιρείας. 

ε) Η εταιρική χρήση αρχίζει την 1η εκάστου έτους. Η 
πρώτη εταιρική χρήση, αρχίζει από την νομιμοποίηση της 
Εταιρείας. 

ζ) Η μετά την εκκαθάριση προκύπτουσα εν γένει περι¬ 
ουσία της εταιρείας περιέρχεται σε φορέα του Δήμου Ρο¬ 
δίων με παρεμφερείς σκοπούς και στόχους με την πα¬ 
ρούσα εταιρεία. 

Άρθρο 12 

ΜΕΤΑΒΑΤΙΚΗ ΔΙΑΤΑΞΗ 

Ειδικά η πρώτη θητεία του Δ.Σ. λήγει στις 31.12.2002. 

Το παρόν καταστατικό συνοδεύεται από οικονομοτεχνι¬ 
κή μελέτη και συνολικό προϋπολογισμό λειτουργικών δα¬ 
πανών, ο οποίος αποτελεί αναπόσπαστο τμήμα του. 

Άρθρο 13ο 

Η παρούσα προκαλεί δαπάνη σε βάρος του προϋπολο¬ 
γισμού του Δήμου Ροδίων το ύψος της οποίας δεν μπορεί 
να προσδιοριστεί επακριβώς για το τρέχον οικονομικό 
έτος. Το ίδιο ισχύει και για τα επόμενα τέσσερα οικονομι¬ 
κά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 16 Ιουλίου 2002 

Με εντολή Γ ενικού Γ ραμματέα Περιφέρειας 
Ο Διευθυντής κ.α.α. 

ΕΙΡΗΝΗ ΜΑΝΤΙΚΟΥ 

-♦- 

Αριθ.6121 (5) 

Έγκριση Οργανισμού Εσωτερικής Υπηρεσίας του Παιδι¬ 
κού Σταθμού Παροικίας Δήμου Πάρου Νομού Κυκλά¬ 
δων. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις: 

α) του άρθρου 12 του Ν. 2880/2001. 


β) του άρθρου 12 του Ν. 1188/81 όπως τροποποιήθηκε 
μετηνπαρ. 5 του άρθρου 8του Ν. 2307/95. 

γ) του Ν. 2503/97. 

2. Την 37/2001 απόφαση του Διοικητικού Συμβουλίου 
του Παιδικού Σταθμού Παροικίας Δήμου Πάρου και την 
492/2001 απόφαση του Δημοτικού Συμβουλίου Πάρου 
για την ψήφιση του Ο.Ε.Υ. του Παιδικού Σταθμού Παροι¬ 
κίας Δήμου Πάρου. 

3. Την 48/2002 γνωμοδότηση του Υπηρεσιακού Συμ¬ 
βουλίου Προσωπικού Ο.Τ.Α. Ν. Κυκλάδων που διατυπώ¬ 
θηκε στο πρακτικό 14/2002, αποφασίζουμε: 

Εγκρίνουμε την 37/2001 απόφαση του Διοικητικού Συμ¬ 
βουλίου του Παιδικού Σταθμού Παροικίας Δήμου Πάρου 
και την 492/2001 απόφαση του Δημοτικού Συμβουλίου 
Πάρου με τις οποίες ψηφίζεται ο Οργανισμός Εσωτερι¬ 
κής Υπηρεσίας του Παιδικού Σταθμού Παροικίας Δήμου 
Πάρου ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΠΑΙΔΙΚΟΥ ΣΤΑΘΜΟΥ ΠΑΡΟΙΚΙΑΣ ΔΗΜΟΥ ΠΑΡΟΥ 

Άρθρο Ιο 

Διάρθρωση υπηρεσιών 

Οι υπηρεσίες του Παιδικού Σταθμού Παροικίας Δήμου 
Πάρου λειτουργούν σε επίπεδο Τμήματος. 

Το Τμήμα του Παιδικού Σταθμού αποτελείται από τα 
εξής μη αυτοτελή γραφεία: 

1. Γ ραφείο Προσχολικής Αγωγής. 

2. Γ ραφείο Διοικητικού - Οικονομικού. 

3. Γραφείο Βοηθητικών Υπηρεσιών (τομέας μαγειρείου 
και τομέας καθαριότητας). 

Άρθρο 2ο 

Αρμοδιότητες Τμήματος μη αυτοτελών Γ ραφείων 

Α) Το Τμήμα του Παιδικού Σταθμού έχει την εποπτεία, 
καιτο συντονισμό όλωντων Γραφείωντου Σταθμού για τη 
σωστή εφαρμογή του παιδαγωγικού έργου και της βελ¬ 
τίωσης των κοινωνικών στόχων του Σταθμού και γενικά 
μεριμνά για την εύρυθμη λειτουργία του, σύ μφωνα με τον 
ισχύοντα κανονισμό. 

Β) Το Γραφείο Προσχολικής αγωγής επιμελείται την 
παροχή σύγχρονης προσχολικής αγωγής στα φιλοξε¬ 
νούμενα νήπια, σε συνεργασία με το προσωπικό του 
Σταθμού. 

Γ) Το Γ ραφείο Διοικητικού - Οικονομικού επιμελείται τις 
παντός είδους διοικητικές και οικονομικές εργασίες του 
Σταθμού. 

Δ) Το Γραφείο βοηθητικών Υπηρεσιών είναι υπεύθυνο 
για την έγκαιρη και υγιεινή παρασκευή του πρωινού και 
του γεύματος των νηπίων (τομέας μαγειρείου) και για την 
καλή καθαριότητα όλων των χώρων και του ιματισμού που 
διαθέτει ο Σταθμός (τομέας καθαριότητας). 

Άρθρο 3ο 

Καθήκοντα Προϊστάμενου Τμήματος 

1. Είναι αρμόδιος και επιμελείται, σε συνεργασία με 
τους παιδαγωγούς του Σταθμού, για την εφαρμογή των 
σύγχρονων απόψεων της Παιδαγωγικής και της Ψυχολο- 
γίας. 

2. Εποπτεύει συντονίζει και κατευθύνει το παιδαγωγικό 
έργο του Σταθμού. 

3. Είναι αρμόδιος για την εύρυθμη λειτουργία του και 
την τήρηση του Κανονισμού Λειτουργίας του Σταθμού. 

4. Εποπτεύει όλο το προσωπικό του Σταθμού για τη σω¬ 
στή εκτέλεση των καθηκόντωντου. 

5. Εισηγείται στο Δ.Σ. του Σταθμού κάθε θέμα που αφο¬ 
ρά τη λειτουργία, το προσωπικό, τους γονείς και την υλι- 
κοτεχνική υποδομή του Σταθμού όπως: 

• Τον αριθμό και τις ειδικότητες του προσωπικού που 
είναι αναγκαίο, προκειμένου να διασφαλιστεί η εύρυθμη 
λειτουργία του 

• Το παιδαγωγικό υλικό και τον πόσης φύσεως εξοπλι¬ 
σμό 

• Τις απαραίτητες εργασίες για την επισκευή και συ¬ 
ντήρηση του κτιρίου 

• Την επιμόρφωση του προσωπικού. 

6. Είναι υπεύθυνος για την τήρηση του ωραρίου του 
προσωπικού, προγραμματίζει και εγκρίνει τις άδειες αυ¬ 
τού ώστε να μη δημιουργούνται λειτουργικά προβλήματα 
στο Σταθμό. 

7. Εγκρίνει και υπογράφει τα αιτήματα του προσωπικού 
που αφορούν τις ανάγκες και τις δραστηριότητες των 
Γραφείων τους. 

8. Είναι υπεύθυνος για τις συγκεντρώσεις προσωπικού 
και γονέων. 

9. Συνεργάζεται αρμονικά με το Γραφείο Διοικητικού- 
Οικονομικού το οποίο οφείλει να παρέχει κάθε στοιχείο, 
για να διασφαλιστεί η εύρυθμη λειτουργία του Σταθμού 
και η επίτευξη των σκοπώντου. 

10. Επιβλέπει την τήρηση όλων των απαραίτητων βι¬ 
βλίων και τηρεί τη σφραγίδα του Σταθμού. 

Άρθρο 4ο 

Οργανική σύνθεση Προσωπικού 
Οι θέσεις του προσωπικού με δεδομένη τη δυναμικότη¬ 
τα των 70 νηπίων ορίζονται ως εξής: 

Α'ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ ΠΕ - ΝΗΠΙΑΓΩΓΩΝ 
Θέσεις: 1 

Βαθμός Δ'-Α' 

2. ΚΛΑΔΟΣ ΤΕ9 - ΒΡΕΦΟΝΗΠΙΟΚΟΜΙΑΣ 
Θέσεις: 3 

Βαθμός Δ'- Α' 

3. ΚΛΑΔΟΣ ΤΕ - ΔΙΟΙΚΗΤΙΚΟΣ-ΛΟΓΙΣΤΙΚΟΣ 
Θέσεις: 1 

Βαθμός Δ'-Α' 

4. ΚΛΑΔΟΣ ΔΕ8 - ΒΟΗΘΩΝ ΒΡΕΦΟΚΟΜΩΝ ΠΑΙΔΟΚΟ¬ 
ΜΩΝ 

Θέσεις: 3 
Βαθμός Δ'-Α' 

5. ΚΛΑΔΟΣ ΔΕ32 - ΜΑΓΕΙΡΩΝ 
Θέσεις: 1 

Βαθμός Δ'-Α' 

6. ΚΛΑΔΟΣ ΥΕ14- ΒΟΗΘΗΤΙΚΟΥ ΠΡΟΣΩΠΙΚΟΥ (ΒΟΗ¬ 
ΘΟΣ ΜΑΓΕΙΡΟΥ) 

Θέσεις: 1 
Βαθμός Ε'- Β' 

7. ΚΛΑΔΟΣ ΥΕ16- ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Θέσεις: 1 

Βαθμός Ε'- Β' 

Β'ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
Α) ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ ΤΕ - ΝΗΠΙΑΓΩΓΩΝ (προσωρινός) 

Θέσεις: 1 

2. ΚΛΑΔΟΣ ΤΕ - ΒΡΕΦΟΝΗΠΙΟΚΟΜΙΑΣ 
Θέσεις: 1 

3. ΚΛΑΔΟΣ ΥΕ 16 - ΠΡΟΣΩΠΙΚΟ ΚΑΘΑΡΙΟΤΗΤΑΣ 
Θέσεις: 1 

Γ' ΕΠΟΧΙΑΚΟ ΠΡΟΣΩΠΙΚΟ 
Θέσεις: 2 


Οι θέσεις του κλάδου ΤΕ Νηπιαγωγών (προσωρινός) με- 
τατρέπονται μόλις κενωθούν με οποιονδήποτε τρόπο σε 
θέσεις κλάδου ΤΕ9 - Βρεφονηπιοκομίας, σύμφωνα με τις 
διατάξεις του άρθρου 35 του Ν. 2646/1998. 

Άρθρο 5ο 

Προϊστάμενος Υπηρεσιακής Μονάδας 

Κατά το διάστημα που θα υπηρετούν στο Ν. Π.Δ.Δ. υπάλ¬ 
ληλοι των κλάδων ΤΕ Νηπιαγωγών (προσωρινός) και ΤΕ 
Βρεφονηπιοκομίας ως προϊστάμενοι του Τμήματος του 
Παιδικού Σταθμού επιλέγονται από τους κλάδους αυτούς. 

Μετά την κατάργηση των προσωποπαγών θέσεων προϊ¬ 
στάμενοι κρίνονται κατ' αποκλειστικότητα υπάλληλοι του 
κλάδου ΤΕ9 Βρεφονηπιοκομίας. 

Άρθρο 6ο 

Για το διορισμό, τα καθήκοντα,τους περιορισμούς, το 
χρόνο εργασίας,την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων, εφαρμόζονται οι εκάστοτε 
ισχύουσες Νομοθετικές διατάξεις. 

Άρθρο 7ο 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά κλάδο καλύπτουν όλους 
τους εργαζόμενους στο Ν.Π.Δ.Δ. ανεξαρτήτως σχέσεως 
εργασίας, καθώς και ορισμένο επιπλέον αριθμό θέσεων 
για την κάλυψη των υφισταμένων και μελλοντικών ανα¬ 
γκών των Υπηρεσιών του Ν.Π.Δ.Δ. 

Οι μετατασσόμενοι υπάλληλοιτου πρώην Κ.Π.Σ. Παροι¬ 
κίας Πάρου σε προσωποπαγείς θέσειςτου Ν.Π.Δ.Δ., ανε¬ 
ξαρτήτως κλάδου και κατηγορίας διατηρούν όλα τα δι¬ 
καιώματα που απορρέουν από τη θέση διορισμού τους. 

Η κατανομή του προσωπικού στο Τμήμα γίνεται πάντο¬ 
τε με απόφαση του Προέδρου του Δ.Σ. του Ν.Π.Δ.Δ., ανά¬ 
λογα με τις ανάγκες της υπηρεσίας, τα προσόντα των 
υπαλλήλων, την πείρα και τις γνώσεις τους σε ειδικά αντι¬ 
κείμενα, ενώ παράλληλα θα εξετάζονται και τυχόν ειδικές 
ανάγκες των υπαλλήλων (μητέρες ανήλικων τέκνων, 
έγκυες γυναίκες, τόπος διαμονής κ.λ.π.). 

Προϊστάμενος Τμήματος ορίζεται πάντοτε με απόφαση 
του Προέδρου του Δ.Σ. ο κρινόμενος από το αρμόδιο 
Υπηρεσιακό Συμβούλιο υπάλληλος και αναπληρώνεται 
σε περίπτωση απουσίας του ή κωλύματος ή μέχρι να 
υπάρξει κρίση από το Υπηρεσιακό Συμβούλιο από τον κα¬ 
τά βαθμό αρχαιότερο υπάλληλο της Υπηρεσίας. 

Κάθε άλλη λεπτομέρεια λειτουργίας των επί μέρους 
υπηρεσιών, καθώς και οι αρμοδιότητες και τα καθήκοντα 
του κάθε υπαλλήλου, εκτός από τα οριζόμενα στον παρό¬ 
ντα Οργανισμό, ρυθμίζονται με τον Κανονισμό Λειτουρ¬ 
γίας του Ν.Π.Δ.Δ. 

Άρθρο 8ο 

Εξωτερικοί συνεργάτες 

Το Ν.Π.Δ.Δ., μπορεί να έχει εξωτερικούς συνεργάτες με 
σύμβαση μίσθωσης έργου, των οποίων τα καθήκοντα και 
οι υποχρεώσεις αναφέρονται στον Κανονισμό Λειτουρ¬ 
γίας του. 

Άρθρο 9ο 
Ισχύς 

Η ισχύς του Οργανισμού αυτού αρχίζει από την ημέρα 
δημοσίευσής του στην Εφημερίδα Κυβερνήσεως. 

Άρθρο 10ο 
Κάλυψη δαπάνης 

Από την ψήφιση του παραπάνω Οργανισμού Εσωτερι¬ 
κής Υπηρεσίας του Παιδικού Σταθμού Παροικίας Δήμου 
Πάρου, προκαλείται δαπάνη σε βάρος του Προϋπολογι¬ 
σμού του οικονομικού έτους 2002, ο οποίος ενισχύεται 
από τους ΚΑΠ, τροφεία κ.λπ. ύψους 108.000.00 ευρώ, για 
την κάλυψη των λειτουργικών αναγκών και των αποδοχών 
του τακτικού προσωπικού που κατέχει τις τρεις (3) προ¬ 
σωποπαγείς θέσεις. Για τα επόμενα οικονομικά έτη το 
ύψος της δαπάνης δεν είναι δυνατόν να προσδιοριστεί, 
αφού δεν είναι γνωστός ο αριθμός των τακτικών θέσεων 
του προσωπικού που θα προσληφθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 17 Ιουλίου 2002 

Ο Γενικός Γραμματέας Περιφέρειας κ.α.α. 

Η Γ ενική Διευθύντρια 
ΜΑΡΙΑ ΚΑΡΑΔΗΜΗΤΡΙΟΥ 

-♦- 

Αριθ.2192 (6) 

Έγκριση Οργανισμού Εσωτερικής Υπηρεσίας του Παιδι¬ 
κού Σταθμού Νάουσας Δήμου Πάρου Νομού Κυκλά¬ 
δων. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις: 

α) του άρθρου 12 του Ν. 2880/2001. 

β) του άρθρου 12του Ν. 1188/81 όπως τροποποιήθηκε 
με την παρ. 5 του άρθρου 8 του Ν. 2307/95. 

γ) του Ν. 2503/97. 

2. Την 7/2001 απόφαση του Διοικητικού Συμβουλίου του 
Παιδικού Σταθμού Νάουσας Δήμου Πάρου και την 
493/2001 απόφαση του Δημοτικού Συμβουλίου Πάρου 
για την ψήφιση του Ο.Ε.Υ. του Παιδικού Σταθμού Νάου¬ 
σας Δήμου Πάρου. 

3. Την 14/2002 γνωμοδότηση του Υπηρεσιακού Συμ¬ 
βουλίου Προσωπικού Ο.Τ.Α. Ν. Κυκλάδων που διατυπώ¬ 
θηκε στο πρακτικό 4/2002, αποφασίζουμε: 

Εγκρίνουμε την 7/2001 απόφαση του Διοικητικού Συμ¬ 
βουλίου του Παιδικού Σταθμού Νάουσας Δήμου Πάρου 
και την 493/2001 απόφαση του Δημοτικού Συμβουλίου 
Πάρου με τις οποίες ψηφίζεται ο Οργανισμός Εσωτερι¬ 
κής Υπηρεσίας του Παιδικού Σταθμού Νάουσας Δήμου 
Πάρου ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΠΑΙΔΙΚΟΥ ΣΤΑΘΜΟΥ ΝΑΟΥΣΑΣ ΔΗΜΟΥ ΠΑΡΟΥ 

Άρθρο Ιο 

Διάρθρωση υπηρεσιών 

Οι υπηρεσίες του Παιδικού Σταθμού Νάουσας Δήμου 
Πάρου λειτουργούν σε επίπεδο Τμήματος. 

Το Τμήμα του Παιδικού Σταθμού αποτελείται από τα 
εξής μη αυτοτελή γραφεία: 

1. Γ ραφείο Προσχολικής Αγωγής. 

2. Γ ραφείο Διοικητικού - Οικονομικού. 

3. Γ ραφείο Βοηθητικών Υπηρεσιών (τομέας μαγειρείου 
και τομέας καθαριότητας). 

Άρθρο 2ο 

Αρμοδιότητες Τμήματος μη αυτοτελών Γ ραφείων 


Α) Το Τμήμα του Παιδικού Σταθμού έχει την εποπτεία, 
και συντονισμό όλων των Γ ραφείων του Σταθμού για τη 
σωστή εφαρμογή του παιδαγωγικού έργου και της βελ¬ 
τίωσης των κοινωνικών στόχων του Σταθμού και γενικά 
μεριμνά για την εύρυθμη λειτουργία του σύμφωνα με τον 
ισχύοντα κανονισμό. 

Β) Το Γ ραφείο Προσχολικής αγωγής επιμελείται την πα¬ 
ροχή σύγχρονης προσχολικής αγωγής στα φιλοξενούμε¬ 
να νήπια σε συνεργασία με το προσωπικό του Σταθμού. 

Γ) Το Γ ραφείο Διοικητικού - Οικονομικού επιμελείται τις 
παντός είδους διοικητικές και οικονομικές εργασίες του 
Σταθμού. 

Δ) Το Γραφείο βοηθητικών Υπηρεσιών είναι υπεύθυνο 
για την έγκαιρη και υγιεινή παρασκευή του πρωινού και 
του γεύματος των νηπίων (τομέας μαγειρείου) και για την 
καλή καθαριότητα όλωντων χώρων καιτου ιματισμού που 
διαθέτει ο Σταθμός (τομέας καθαριότητας). 

Άρθρο 3ο 

Καθήκοντα Προϊστάμενου Τμήματος 

1. Είναι αρμόδιος και επιμελείται σε συνεργασία με τους 
παιδαγωγούς του Σταθμού για την εφαρμογή των σύγ¬ 
χρονων απόψεων της Παιδαγωγικής και της Ψυχολογίας 

2. Εποπτεύει συντονίζει και κατευθύνει το παιδαγωγικό 
έργο του Σταθμού. 

3. Είναι αρμόδιος για την εύρυθμη λειτουργία του και 
την τήρηση του Κανονισμού Λειτουργίας του Σταθμού. 

4. Εποπτεύει όλο το προσωπικό του Σταθμού για τη σω¬ 
στή εκτέλεση των καθηκόντων του. 

5. Εισηγείται στο Δ.Σ. του Σταθμού κάθε θέμα που αφο¬ 
ρά τη λειτουργία, το προσωπικό, τους γονείς και την υλι- 
κοτεχνική υποδομή του Σταθμού όπως: 

• Τον αριθμό και τις ειδικότητες του προσωπικού που 
είναι αναγκαίο, προκειμένου να διασφαλιστεί η εύρυθμη 
λειτουργία του 

• Το παιδαγωγικό υλικό και τον πόσης φύσεως εξοπλι¬ 
σμό 

• Τις απαραίτητες εργασίες για την επισκευή και συ¬ 
ντήρηση του κτιρίου 

• Την επιμόρφωση του προσωπικού. 

6. Είναι υπεύθυνος για την τήρηση του ωραρίου του 
προσωπικού, προγραμματίζει και εγκρίνει τις άδειες αυ¬ 
τού ώστε να μη δημιουργούνται λειτουργικά προβλήματα 
στο Σταθμό. 

7. Εγκρίνει και υπογράφει τα αιτήματα του προσωπικού 
που αφορούν τις ανάγκες και τις δραστηριότητες των 
Γραφείων τους. 

8. Είναι υπεύθυνος για τις συγκεντρώσεις προσωπικού 
και γονέων. 

9. Συνεργάζεται αρμονικά με το Γ ραφείο Διοικητικού- 
Οικονομικού το οποίο οφείλει να παρέχει κάθε στοιχείο, 
για να διασφαλιστεί η εύρυθμη λειτουργία του Σταθμού 
και η επίτευξη των σκοπών του. 

10. Επιβλέπει την τήρηση όλων των απαραίτητων βι¬ 
βλίων και τηρεί τη σφραγίδα του Σταθμού. 

Άρθρο 4ο 

Οργανική σύνθεση Προσωπικού 

Οι θέσεις του προσωπικού με δεδομένη τη δυναμικότη¬ 
τα των 70 νηπίων ορίζονται ως εξής: 

Α'ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ ΠΕ - ΝΗΠΙΑΓΩΓΩΝ 

θέσεις: 1 

Βαθμός Δ'-Α' 

2. ΚΛΑΔΟΣ ΤΕ9 - ΒΡΕΦΟΝΗΠΙΟΚΟΜΙΑΣ 
Θέσεις: 3 

Βαθμός Δ'-Α' 

3. ΚΛΑΔΟΣ ΤΕ - ΔΙΟΙΚΗΤΙΚΟΣ-ΛΟΓΙΣΤΙΚΟΣ 
Θέσεις: 1 

Βαθμός Δ'-Α' 

4. ΚΛΑΔΟΣ ΔΕ8 - ΒΟΗΘΩΝ ΒΡΕΦΟΚΟΜΩΝ ΠΑΙΔΟΚΟ¬ 
ΜΩΝ 

Θέσεις: 3 
Βαθμός Δ'-Α' 

5. ΚΛΑΔΟΣ ΔΕ32 - ΜΑΓΕΙΡΩΝ 
θέσεις: 1 

6. ΚΛΑΔΟΣ ΥΕ14- ΒΟΗΘΗΤΙΚΟΥ ΠΡΟΣΩΠΙΚΟΥ (ΒΟΗ¬ 
ΘΟΣ ΜΑΓΕΙΡΟΥ) 

Θέσεις: 1 
Βαθμός Ε'- Β' 

7. ΚΛΑΔΟΣ ΥΕ16- ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Θέσεις: 1 

Βαθμός Ε'- Β' 

Β'ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
Α) ΜΟΝΙΜΟ ΠΡΟΣΩΠΙΚΟ 

1. ΤΕ - ΝΗΠΙΑΓΩΓΩΝ (προσωρινός) 

Θέσεις: 1 

2. ΤΕ - ΒΡΕΦΟΝΗΠΙΟΚΟΜΙΑΣ 
Θέσεις: 1 

Β) ΠΡΟΣΩΠΙΚΟ ΜΕ ΣΥΜΒΑΣΗ ΙΔΙΩΤΙΚΟΥ ΔΙΚΑΙΟΥ 
ΑΟΡΙΣΤΟΥ ΧΡΟΝΟΥ 
1.ΥΕ 14-ΜΑΓΕΙΡΩΝ 
Θέση: 1 

Γ' ΕΠΟΧΙΑΚΟ ΠΡΟΣΩΠΙΚΟ 
Θέσεις: 2 

Οι θέσεις του κλάδου ΤΕ Νηπιαγωγών (προσωρινός) με- 
τατρέπονται μόλις κενωθούν με οποιονδήποτε τρόπο σε 
θέσεις κλάδου ΤΕ9 - Βρεφονηπιοκομίας, σύμφωνα με τις 
διατάξεις του άρθρου 35 του Ν. 2646/1998. 

Άρθρο 5ο 

Προϊστάμενος Υπηρεσιακής Μονάδας 

Κατά το διάστημα που θα υπηρετούν στο Ν.Π.Δ.Δ. 
υπάλληλοι των κλάδων ΤΕ Νηπιαγωγών (προσωρινός) και 
ΤΕ Βρεφονηπιοκομίας ως προϊστάμενοι του Τμήματος 
του Παιδικού Σταθμού επιλέγονται από τους κλάδους αυ¬ 
τούς. 

Μετά την κατάργηση των προσωποπαγών θέσεων προϊ¬ 
στάμενοι κρίνονται κατ' αποκλειστικότητα υπάλληλοι του 
κλάδου ΤΕ9 Βρεφονηπιοκομίας. 

Άρθρο 6ο 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων, εφαρμόζονται οι εκάστοτε 
ισχύουσες Νομοθετικές διατάξεις. 

Άρθρο 7ο 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά κλάδο καλύπτουν όλους 


τους εργαζόμενους στο Ν.Π.Δ.Δ. ανεξαρτήτως σχέσεως 
εργασίας, καθώς και ορισμένο επιπλέον αριθμό θέσεων 
για την κάλυψη των υφισταμένων και μελλοντικών ανα¬ 
γκών των Υπηρεσιών του Ν.Π.Δ.Δ. 

Οι μετατασσόμενοι υπάλληλοι του πρώην Κ.Π.Σ. Νάου¬ 
σας Πάρου σε προσωποπαγείς θέσεις του Ν.Π.Δ.Δ., ανε¬ 
ξαρτήτως κλάδου και κατηγορίας διατηρούν όλα τα δι¬ 
καιώματα που απορρέουν από τη θέση διορισμού τους. 

Η κατανομή του προσωπικού στο Τμήμα γίνεται πάντο¬ 
τε με απόφαση του Προέδρου του Δ.Σ. του Ν.Π.Δ.Δ., ανά¬ 
λογα με τις ανάγκες της υπηρεσίας, τα προσόντα των 
υπαλλήλων, την πείρα και τις γνώσεις τους σε ειδικά αντι¬ 
κείμενα, ενώ παράλληλα εξετάζονται και τυχόν ειδικές 
ανάγκες των υπαλλήλων (μητέρες ανήλικων τέκνων, 
έγκυες γυναίκες, τόπος διαμονής κ.λπ.). 

Προϊστάμενος του Τμήματος ορίζεται πάντοτε με από¬ 
φαση του Προέδρου του Δ. Σ. ο κρινόμενος από το αρμό¬ 
διο Υπηρεσιακό Συμβούλιο υπάλληλος και αναπληρώνε¬ 
ται σε περίπτωση απουσίας του ή κωλύματος ή μέχρι να 
υπάρξει κρίση από το Υπηρεσιακό Συμβούλιο από τον κα¬ 
τά βαθμό αρχαιότερο υπάλληλο της Υπηρεσίας. 

Κάθε άλλη λεπτομέρεια λειτουργίας των επί μέρους 
υπηρεσιών, καθώς και οι αρμοδιότητες και τα καθήκοντα 
του κάθε υπαλλήλου, εκτός από τα οριζόμενα από τον πα¬ 
ρόντα Οργανισμό, ρυθμίζονται με τον κανονισμό λειτουρ¬ 
γίας του Ν.Π.Δ.Δ. 

Άρθρο 8ο 

Εξωτερικοί συνεργάτες 

Το Ν.Π.Δ.Δ., μπορεί να έχει εξωτερικούς συνεργάτες με 
σύμβαση μίσθωσης έργου, των οποίων τα καθήκοντα και 
οι υποχρεώσεις αναφέρονται στον Κανονισμό Λειτουρ¬ 
γίας του. 

Άρθρο 9ο 
Ισχύς 

Η ισχύς του Οργανισμού αυτού αρχίζει από την ημέρα 
δημοσίευσής του στην Εφημερίδα Κυβερνήσεως. 

Άρθρο 10ο 
Κάλυψη δαπάνης 

Από την ψήφιση του παραπάνω Οργανισμού Εσωτερι¬ 
κής Υπηρεσίας του Παιδικού Σταθμού Νάουσας Δήμου 
Πάρου, προκαλείται δαπάνη σε βάρος του Προϋπολογι¬ 
σμού του οικονομικού έτους 2002, ο οποίος ενισχύεται 
από τους ΚΑΠ, τροφεία κ.λπ. ύψους 35.000.000 δρχ. 
(102,715 ευρώ), για την κάλυψη των λειτουργικών ανα¬ 
γκών και των αποδοχώντου τακτικού προσωπικού που κα¬ 
τέχει τις τρεις (3) προσωποπαγείς θέσεις. Για τα επόμενα 
οικονομικά έτη το ύψος της δαπάνης δεν είναι δυνατόν να 
προσδιοριστεί, αφού δεν είναι γνωστός ο αριθμός των 
τακτικών θέσεων του προσωπικού που θα προσληφθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 17 Ιουλίου 2002 

Η Γενική Γραμματέας Περιφέρειας κ.α.α. 

Η Γ ενική Διευθύντρια 
ΜΑΡΙΑ ΚΑΡΑΔΗΜΗΤΡΙΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




